POLUGODIŠNJI IZVJEŠTAJ O IZVRŠENJU PRORAČUNA OPĆINE JAKŠIĆ ZA 2022. GODINU

Prema odredbama Pravilnika o polugodišnjem i godišnjem izvještaju o izvršenju proračuna (NN br.24/13, 102/17, 1/20, 147/20) polugodišnji izvještaj o izvršenju Proračuna Općine Jakšić sadrži:

1. Opći dio proračuna koji čini Račun prihoda i primitaka, Račun rashoda i izdataka i Račun financiranja

2. Posebni dio proračuna po organizacijskoj i programskoj klasifikaciji, te razini odj.ekonom.klas.

3. Izvještaj o zaduživanju na domaćem i stranom tržištu novca i kapitala,

4 .Izvještaj o korištenju proračunske zalihe,

5. Izvještaj o danim jamstvima i izdacima po danim jamstvima,

6. Obrazloženje ostvarenja prihoda i primitaka, rashoda i izdataka.

1. OPĆI DIO PRORAČUNA

Opći dio Proračuna sadrži:

 - Sažetak A. Račun prihoda i rashoda i B.Račun financiranja

 - Račun prihoda i rashoda po ekonomskoj klasifikaciji i raspoloživa sredstva iz prethodnih godina

 - Račun prihoda i rashoda po izvorima financiranja

 - Račun prihoda i rashoda po funkcijskoj klasifikaciji

 - Račun financiranja po ekonomskoj klasifikaciji

2. POSEBNI DIO PRORAČUNA

 - Izvršenje proračuna po organizacijskoj klasifikaciji

 - Izvršenje proračuna po programskoj klasifikaciji

3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU U NOVCA I KAPITALA

Općina Jakšić nije imala zaduživanja .

4. IZVJEŠTAJ O KORIŠTENJU PRORAČUNSKE ZALIHE

U navedenom razdoblju proračunska zaliha nije korištena.

5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA

U navedenom razdoblju općina nije davala jamstva.

6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA ZA RAZDOBLJE

 01.01.-30.06.2022.

PRIHODI I PRIMICI PRORAČUNA

Ukupni prihodi i primici proračuna za navedeno razdoblje ostvareni su u iznosu 5.753.906,99kn ili 110% u odnosu na isto razdoblje prethodne godine. Od tog iznosa 5.408.843,08 kn odnosi se na prihode općine, a 345.063,91 kn na prihode vrtića. Najznačajniji ostvareni prihod je od poreza na dohodak u iznosu od 2.464.717,25 kn, znatno veća realizacija 135% u odnosu na prethodnu godinu.

Ostvarene pomoći iz proračuna iznose 2.425.111,67 kn, od toga općina 2.416.051,67 kn, a odnose se na pomoći iz Drž.pror.RH-tekuće pomoći fisk.izr.-kompenzacijska mjera u iznosu 2.306.571,42 kn, Min.reg.raz.i FEU (Tekija) za nadoknadu dijela sred.za sufin.projekta razvoja vodno komunalne infr.aglomeracije Pleternica u iznosu 42.035,07 kn i Hrv.zavoda za zapošljavanje za javne radove na revitalizaciji jav.površina i okoliša u iznosu 67.445,18 kn, a Dječji vrtić u iznosu 9.060,00 kn, a odnose se na pomoći od Min.znanosti za predškolski odgoj.

Prihodi od imovine ostvareni su u iznosu 171.440,91 kn, od toga općina 171.440,41 kn, a odnose se na prihode od kamata u iznosu 2,09 kn, naknade za koncesije u iznosu 8.061,43 kn,prihode od zateznih kamata kom.naknade u iznosu 217,43 kn, prihode od zakupa poljoprivrednog zemljišta u vlasništvu RH u iznosu 11.187,40 kn, prihode od zakupa poslovnog prostora u iznosu 4.320 kn, prihode od naknada za grobno mjesto i grobne godišnje naknade u iznosu 71.210 kn, prihoda od nakn.za uporabu javnih površina u iznosu 61.196,92 kn, te prihoda od naknade za zadržavanje nezakonito izgrađenih zgrada u iznosu 15.245,14 kn, a 0,50 kn se odnosi na prihode Dječjeg vrtića od kamata.

Prihodi od upravnih i administr.pristojbi, pristojbi po posebnim propisima ostvareni su u iznosu 577.939,02 kn. Navedeni prihodi odnose se na prihode po posebnim propisima i upr.pristojbe u iznosu 355.914,34 kn, od toga prihodi općine 40.610,93 kn, a to su vodni doprinos, šumski doprinos, ost.nesp.prihodi , a 315.303,41 kn se odnosi na prihode Dječjeg vrtića Jakšić od sufinanciranja smještaja i prehrane djece koje uplaćuju roditelji, a prihodi u iznosu 222.024,68 kn odnose se na prihode općine od komunalne naknade u iznosu 179.865,02 kn, komunalnog doprinosa za građ. i korišt.objekata i uređ.kom.infrastrukture u iznosu 42.159,66 kn.

Prihodi od pruženih usluga i donacija ostvareni su u iznosu 20.700,00 kn, a odnose se na prihode Dječjeg vrtića za program engleskog jezika.

Prihodi od prodaje nefinancijske imovine ostvareni u iznosu 10.821,69 kn odnose se na prihode općine od prodaje poljoprivrednog zemljišta 0 kn, građevinskog zemljišta 7.812,00 kn i prihoda od prodaje stanova na koje postoji stan.pravo 3.009,69 kn.

RASHODI I IZDACI PRORAČUNA

Ostvareni rashodi i izdaci iznose 4.725.651,34 kn ili 79% u odnosu na isto razdoblje prethodne godine. Od tog iznosa 4.403.037,56 kn odnosi se na rashode općine, a 322.613,78 kn na Dječji vrtić Jakšić.

Rashodi za zaposlene- za plaće djelatnika općine, dječjeg vrtića i djelatnike za javne radove ukupno je utrošeno 1.037.429,90 kn.

Ukupno ostvareni materijalni rashodi iznose 1.453.120,49 kn. Rashode čine naknade troškova zaposlenima-konto 321 u iznosu 52.683,09 kn, od toga općina 17.636,09 kn, a Dječji vrtić 35.047,00 kn. Zatim rashodi za materijal i energiju-konto 322 u iznosu 341.127,55 kn, od toga općina 197.169,15 kn, a Dječji vrtić 143.958,40 kn (ured.materijal, literatura, el.energija , javna rasvjeta, plin, gorivo, didaktički materijal, higijenske potrepštine, namirnice, mat.tek.i inv.održ., sitan inventar, oprema). Zatim rashodi za usluge-konto 323 u iznosu 969.187,62 kn, od toga općina 881.116,85 kn, a Dječji vrtić 88.070,77 kn (tekuće i inv.održavanje, usl.telefona, pošte, komunalne usluge, intelektualne usluge, računalne usluge, usluge promidžbe i informiranja, geod.katastarske usluge, zdravstvene usluge, ostale usluge). Ostali nespomenuti rashodi poslovanja-konto 329 u iznosu 90.122,23 kn (naknade članovima predstavničkih tijela, povjerenstava, premije osiguranja , reprezentacija, ost.nesp.rashodi poslovanja, članarine) od toga općina 77.636,71 kn, a Dječji vrtić 12.485,52 kn.

Financijski rashodi izvršeni su u iznosu 11.704,66 kn, od toga općina 9.417,26 kn, a Dječji vrtić 2.287,40 kn za plaćanje usluga platnog prometa banci i FINI. Pomoći dane unutar općeg proračuna iznose 157.727,48 kn – općina, a odnose se na prijenos sredstava OŠ Mladost Jakšić za sufinanc.programa produženog boravka učenika u školi u iznosu 73.336,36 kn, te ŽUC-sufinanciranje izgradnje pješačke staze Treštanovci u iznosu 84.391,12 kn.

Rashodi za naknade građanima i kućanstvima i druge naknade iznose 171.823,11 kn - općina. Rashodi se odnose na isplate jednokratnih pomoći građanima i kućanstvima-soc.ugrož.osobe u iznosu 34.000,00 kn, stipendije učenicima u iznosu 108.000,00 kn, te sufinanciranje cijene prijevoza učenika srednjih škola u iznosu 29.823,11 kn.

Ostali rashodi u iznosu 484.206,85 kn iskazani su kao tekuće donacije za financiranje udruga u športu u iznosu 190.000,00 kn (NK Jakšić 72.500,00 kn, NK Dinamo Rajsavac 42.500,00 kn, NK Eminovci 32.500,00 kn, MNK Jakšić 13.000,00 kn, ŠRD Zelena laguna 7.000,00 kn, ŠRD Slavonac 9.000,00 kn, Lovačko društvo Seljak 7.500,00 kn, ŠRU Šaran 6.000,00 kn), te tekuće donacije za financiranje udruga u kulturi i društv.djelat. u iznosu 70.500,00 kn (Matica umirovljenika Jakšić 8.500,00 kn, Matica Slovaka 10.000,00 kn, Udruga Okret 4.000,00 kn,Udr.Ledina 5.000,00 kn, Glazba Jakšić 8.500,00 kn, HKUD Slavonija 22.500,00 kn, Udr.Humanum 5.000,00 kn, Udruga mladih Jakšić 7.000,00 kn), političkim strankama u iznosu 13.300,00 kn, DVD Jakšić u iznosu 100.000,00 kn, Vatrogasna zajednica Požeštine u iznosu 10.000,00 kn, sponzorstva , manifestacije, priredbe u iznosu 9.500,00 kn, Gorska služba spašavanja u iznosu 6.000,00kn, Crveni križ i sl.traženja u iznosu 28.000,00 kn, turistička zajednica područja „Zlatni Papuk“ u iznosu 33.000,00 kn, kap.pom.Tekiji za sufinanciranje razvoja vodnokomunalne infrastrukture Aglomeracija Pleternica u iznosu 23.906,85 kn, a Dječji vrtić 0 kn.

Za nabavu nefinancijske imovine ostvareni su rashodi u iznosu od 1.409.638,85 kn – od toga općina za izgradnju građevinskih objekata-konto 421 u iznosu 1.298.057,60 kn ( gospodarska zona-kom.i cest.infrastruktura 1.059.083,20 kn, izgradnja društvenog doma stanica Jakšić 238.974,40 kn). Zatim nabava opreme-konto 422 u iznosu 24.600,00 kn, od toga Općina 7.900,00 kn (motorni kresač), a Dječji vrtić 16.700,00 kn za kupnju namještaja. Zatim dodatna ulaganja na građ.objektima –konto 451 u iznosu 86.981,25 kn (sanacija nogostupa Jakšić Osječka ulica) .

Obveze na dan 30.06.2022. godine su ostale neplaćene u iznosu 115.374,3 kn, od toga Općina u iznosu 4.298,75 kn, a Dječji vrtić u iznosu 111.075,78 kn, a odnose se na rashode poslovanja.

Na dan 30.06.2022.godine ostvaren je višak prihoda i primitaka u iznosu 1.028.255,65 kn, a višak prihoda i primitaka preneseni odnosno raspoloživi iz prethodni godina 702.512,97kn, nakon čega ostaje višak prihoda i primitaka raspoloživ u sljedećem razdoblju 1.730.768,62 kn, od toga Općina Jakšić 1.509.886,01 kn, a Dječji vrtić Jakšić 220.882,61 kn.

Stanje žiro računa 03. siječnja 2022.godine iznosilo je 517.918,06 kn, a stanje žiro računa na dan 30.lipnja 2022. godine iznosilo je 1.827.697,18 kn, od toga Općina Jakšić 1.514.184,76 kn, a Dječji vrtić Jakšić 315.512,42 kn.